« Καλικάντζαροι , Χρυσαφεντάδες»

Μια φορά και έναν καιρό ο λαός μας πίστευε ότι τη γη την κρατάει ένα μεγάλο δέντρο. Εκεί βαθιά μέσα στη γη ζουν και οι καλικάντζαροι, πλάσματα μαυριδερά που προσπαθούν όλο το χρόνο να κόψουν το δέντρο της γης. 

Βαθιά βαθιά μέσα στη γη,

 όπου άνθρωπος δεν έχει μπει.

 Ζούνε πλάσματα αστεία ,

πονηρά μα και γελοία.

 Χρίτσι χρίτσι χρίτσι χριτς!

 Το δέντρο κόβουμε της γης

 Για να τσακιστεί να πέσει

 Γιατί έτσι μας αρέσει.

Ο κορμός κοντεύει να κοπεί,

 βάλτε δύναμη πολλή,

 για να τσακιστεί να πέσει,

γιατί έτσι μας αρέσει.

Όλο το χρόνο πριονίζουν κι όταν απομένει μια τρίχα για να πέσει το δέντρο, έρχονται τα Χριστούγεννα. Τότε παρατούν οι Καλικάντζαροι τα πριόνια τους και έρχονται τρέχοντας πάνω στη γη.



Όλη μέρα η γη γυρίζει.

Κι ένα δέντρο τη στηρίζει.

Μα εμείς το πελεκάμε,

το τσακίζουμε το σπάμε!

Μα λιγάκι πριν να πέσει Σαν βρεθούμε εδώ πάνω

 ο κορμός και καταρρεύσει, όπως όλες τις χρονιές

 λίγο πριν τα Θεοφάνεια ξεσηκώνουμε τον τόπο

βγαίνουμε στην επιφάνεια. με του κόσμου τις ζημιές.

Λιχούδηδες και σκανταλιάρηδες καθώς είναι, αφήνουν στη μέση ό,τι κάνουν , μόλις τους γαργαλήσουν τη μύτη οι μυρωδιές από τα μελομακάρονα, τις δίπλες και τους κουραμπιέδες.

 Μας αρέσουν τα παιχνίδια

 Μας αρέσουν τα φαγιά.

 Μας αρέσουν οι ζημιές

 Μας αρέσουν «μμμμ!» τα γλυκά!!!

Όταν νυχτώνει, μπαίνουν στα σπίτια και χαλάνε τα γλυκά κι ανακατεύουν και μπερδεύουν ό,τι βρουν μπροστά τους.

 Σ’ όποιο σπίτι μέσα μπούμε Τραγουδήστε και χορέψτε

 Τους ανθρώπους τυραννούμε κι όποιον θέλετε πλανέψτε

 Ό,τι πιάνουμε το σπάμε κάντε χίλιες ζαβολιές

 Κουραμπιέδες μασουλάμε. Κι άλλες τόσες συμφορές.

Αυτό που φοβούνται όμως πιο πολύ οι Καλικάντζαροι είναι ο Μεγάλος Αγιασμός, που γίνεται τη μέρα των Φώτων. Τότε, όταν ραντίζει τα σπίτια ο ιερέας, φεύγουν τρέχοντας και χάνονται στα βάθη της γης.

 Καλικαντζαράκια είμαστε εμείς

 τσαχπίνικα και πονηρά!

 Το νου σας μήπως και ιδείτε

 την αγιαστούρα του παπά!!

Τις δώδεκα μέρες που βρίσκονται πάνω στη γη τα Καλικαντζαράκια και κάνουν σκανταλιές, το δέντρο της γης ξαναφυτρώνει και όταν γυρίζουν πίσω πιάνουν τα πριόνια τους και φτου…. και από την αρχή!!!!

Ποτέ δεν τους είδαμε κι έτσι δεν ξέρουμε αν ψέματα ή αλήθεια σας λέμε.

Μα ψέματα κι αλήθεια έτσι είν’ τα παραμύθια!